Vytautas Jakelaitis

Vytautas Jakelaitis (1928 m. balandžio 13 d. Vičiūnuose (dabar Kauno dalis), Aukštosios Panemunės valsčius – 2015 m. gegužės 2 d. Vilniuje) – Lietuvos kultūrologas, politinis ir visuomenės veikėjas, socialinių mokslų daktaras.

 Biografija 

1940 m. baigė Panemunės parapijos pradinę mokyklą, 1941–1947 m. mokėsi Kauno 6-oje gimnazijoje. 1952 m. Vilniaus universiteto Istorijos-filologijos fakultete baigė lietuvių kalbą ir literatūrą.

1953–1958 m. Liaudies kūrybos namų direktorius. 1957–1960 m. LLKJS CK biuro narys. 1958–1973 m. LSSR kultūros ministro pavaduotojas. 1961–1971 m. Kraštotyros draugijos, 1966–1970 m. Liaudies meno draugijos pirmininkas. 1971 m. Leningrade apgynė pedagogikos mokslų kandidato disertaciją „Dainų šventės Lietuvoje“.http://www.mokslas.mii.lt/mokslas/sritys/duom00.php?pav=J&sritis=s  1973–1975 m. Šiaulių pedagoginio instituto Klaipėdos fakulteto dekanas, 1975–1987 m. LSSR konservatorijos Klaipėdos fakultetų prorektorius. Nuo 1985 m. profesorius.

1963 m. vienas Mažosios Lietuvos dainų švenčių organizatorių, Jūros šventės atnaujintojų, vienas Jūrų muziejaus, Laikrodžių muziejaus, Klaipėdos kariliono steigimo iniciatorių. Rūpinosi Tolminkiemio bažnyčios atstatymu, Klaipėdos kraštotyros muziejaus veiklos plėtra Mažojoje Lietuvoje, aušrininkų, Mažosios Lietuvos lietuvininkų, ypač Vydūno, kultūros, tautinės savimonės tradicijų puoselėjimu. Per 400 straipsnių autorius. Palaidotas Antakalnio kapinėse.

1967–1970 m. buvo Respublikinės heraldikos komisijos pirmininkas.

 Bibliografija 
 Литовские народные танцы / Juozas Lingys, Vytautas Jakelaitis, Zenonas Slaviūnas. – Vilnius, 1953.
 Liaudies šokių ratelio darbo pagrindai. – Vilnius: Lietuvos respublikinės profesinių sąjungų tarybos leidykla, 1953. – 43 p.: iliustr.
 Kolūkinėms derliaus šventėms. – Vilnius: Respublikiniai liaudies kultūros namai, 1956. – 20 p.: brėž., nat.
 Lietuvos dainų šventės. – Vilnius: Vaga, 1970. – 252 p.: iliustr.
 Pavasario aidas: mokinių kūrybos almanachas / sud. Vytautas Jakelaitis, Algimantas Zurba. – Kaunas: Šviesa, 1972. – 157 p.
 Meno saviveikla brandaus socializmo sąlygomis: meno saviveiklos bendrosios teorijos apybraiža. – Vilnius: Vaga, 1980. – 184 p.
 Dainų šventės. – Vilnius: Mintis, 1985. – 77 p.: iliustr., lietuvių, rusų, vokiečių, anglų k.
 Juozas Banaitis: monografinė apybraiža. – Vilnius: Vaga, 1986. – 204 p.: iliustr.
 Sulaužyti kryžiai: eilėraščiai, laiškai / Antanas Miškinis (sud.). – Vilnius: Vaga, 1989. – 301 p. – ISBN 5-415-00636-2
 Vytautas Majoras iki Ablingos ir po jos. – Vilnius: Aisčiai, 1993. – 88 p.: nuotr.
 Mykolas Žilinskas: jis apie save, mes apie jį / dail. A. Matuliauskas. – Vilnius: Mintis, 1994. – 63 p.: iliustr. – ISBN 5-417-00621-1
 Hermanas Perelšteinas: trys ištrėmimai ir gyvenimo prasmė. – Vilnius: Alka, 1994. – 116 p.: iliustr. – ISBN 9986-459-00-1
 Edmundas Laucevičius: ar pažįstam jį? – Vilnius: Tautodailė, 1994. – 88 p.: iliustr.
 Jeigu kas nors skaitys: atsiminimai. – Kaunas: Spindulys, 1996. – 365 p. – ISBN 9986-811-12-0
 Vaidotas Stulga ir jo nepabaigiamas kūrinys: apybraiža. – Kaunas: Spindulys, 1997. – 78 p.: iliustr. – ISBN 9986-811-36-8
 Apgaulinga muziejų tyla. – Kaunas: Santara, 1998. – 124 p.: iliustr. – ISBN 9986-868-08-4
 Saulei leidžiantis – toks buvimas drauge: memuarai. – Vilnius: Alka, 2002. – 2 t. – ISBN 9986-459-98-2

 Įvertinimas 
 1968 m. LTSR nusipelnęs kultūros veikėjas
 1992 m. Sausio 13-osios atminimo medalis http://www3.lrs.lt/pls/inter3/dokpaieska.showdoc_l?p_id=1797
 1997 m. DLK Gedimino 4 laipsnio ordinas http://www3.lrs.lt/pls/inter3/dokpaieska.showdoc_l?p_id=293628
 1998 m. Klaipėdos miesto garbės pilietis http://www.klaipeda.lt/lit/Vytautas-Jakelaitis-1998-m/1741 
 2013 m. Klaipėdos universiteto garbės daktaras Klaipėdos universiteto Garbės daktarų gretose – du nauji profesoriai 

 Šaltiniai 

Kategorija:Lietuvos TSR viceministrai
Kategorija:Lietuvos kultūrologai
Kategorija:Lietuvos kraštotyrininkai
Kategorija:Lietuvos dėstytojai
Kategorija:Klaipėdos garbės piliečiai
Kategorija:KU garbės daktarai